b'\n_START_ARTICLE_\nVarbola\n_START_SECTION_\nIstorija\n_START_PARAGRAPH_\nX\xe2\x80\x93XII a. Varbolos pilis buvo svarbus karinis ir prekybinis ta\xc5\xa1kas. 1211\xc2\xa0m. minima Henriko Latvio kronikoje kaip Castrum Warbole, nes buvo apgulta Naugardo ir Pskovo kariuomeni\xc5\xb3. Konfliktas buvo i\xc5\xa1spr\xc4\x99stas i\xc5\xa1mok\xc4\x97jus 700 marki\xc5\xb3._NEWLINE_XIII a. buvo svarbus est\xc5\xb3 atramos ta\xc5\xa1kas kaunantis su danais ir kalavijuo\xc4\x8diais. XIV a. Varbola buvo sugriauta. XVI a. ir XVII a. vietov\xc4\x97 buvo naudojama kaip kapin\xc4\x97s._NEWLINE_1938\xe2\x80\x931941 ir 1953\xc2\xa0m. Varbolos piliakalnis buvo tyrin\xc4\x97jamas. XII\xe2\x80\x93XIII a. kult\xc5\xabriniame sluoksnyje (0,4\xe2\x80\x930,9 m) rasta liejimo form\xc5\xb3, tigli\xc5\xb3, \xc5\xbealvarini\xc5\xb3 papuo\xc5\xa1al\xc5\xb3, arbaleto str\xc4\x97li\xc5\xb3 antgali\xc5\xb3, keramikos. Aik\xc5\xa1tel\xc4\x97s centre b\xc5\xabta 12\xc2\xa0m gylio \xc5\xa1ulinio.'